THCOM บวก 4% รับ “กัลฟ์” ตั้งโต๊ะเทนเดอร์ 59% พ่วงตัวเต็งประมูลดาวเทียม
THCOM บวก 4%  รับ “กัลฟ์” ตั้งโต๊ะเทนเดอร์ 59% พ่วงตัวเต็งประมูลดาวเทียม ฟากโบรกแนะซื้อเป้า 16.50 บาท  จับตากำไรปี 65 โตทะลัก 185% แตะ 408 ล้าน
THCOM บวก 4%  รับ “กัลฟ์” ตั้งโต๊ะเทนเดอร์ 59% พ่วงตัวเต็งประมูลดาวเทียม ฟากโบรกแนะซื้อเป้า 16.50 บาท  จับตากำไรปี 65 โตทะลัก 185% แตะ 408 ล้าน
5 ม.ค. 2566

ผู้สื่อข่าวรายงานว่า วันนี้( 5 ม.ค.66) ราคาหุ้นบริษัท ไทยคม จำกัด (มหาชน) หรือ THCOM  ณ เวลา 12:10 น. อยู่ที่ระดับ  15.70 บาท บวก 0.60 บาท หรือ 3.97% ด้วยมูลค่าซื้อ 318.45 ล้านบาท

บล.ดาโอ ระบุในบทวิเคราะห์วันนี้(5 ม.ค.66) ว่า ในวันที่ 15 ม.ค.66 THCOM และผู้เข้าประมูลรายอื่นๆ พร้อมเคาะราคาจากนั้นแผนการลงทุนในอนาคตจะตามมา คาด THCOM เล็ง 119.5E สำหรับแทน THCOM4ไอพีสตาร์ ด้าน GULF เตรียมหนุนทุกทาง
โดยผลการดำเนินงานหลักของ THCOM นับตั้งแต่เปลี่ยนจากระบบสัมปทานมาอยู่บนใบอนุญาตพลิกเป็นบวกอย่างชัดเจน โดย 9 เดือนปี 65 กำไรสุทธิอยู่ที่ 480 ล้านบาท โต 123% เทียบช่วงเดียวกันของปีก่อน ส่วนกรอบการลงทุนดาวเทียมดวงใหม่อยู่ที่ 50-200 M USD รายได้บริการหลัง Operate จะเพิ่มขึ้นอย่างมีนัยสำคัญ
สำหรับ Bloomberg Consensus ประเมินกำไรสุทธิปี 65 ที่ 408 ล้านบาท โต 185% เทียบช่วงเดียวกันของปีก่อน และปี 66 ที่ 349 ล้านบาท (เป้าเชิงกลยุทธ์ 16.50 บาท)
ด้านบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ประกาศทำเทนเดอร์ออฟเฟอร์หุ้น THCOM จากรายย่อยทั้งหมด 58.87% โดยมอบให้บริษัทหลักทรัพย์ บัวหลวง จำกัด (มหาชน) เป็นผู้จัดเตรียมคำเสนอซื้อหุ้น THCOM ที่คาดว่าจะสามารถยื่นคำเสนอซื้ออย่างเป็นทางการในวันที่ 5 ม.ค. 66 จากนักลงทุนรายย่อยทั้งหมด โดยมูลค่าที่เสนอซื้ออยู่ที่ราคาหุ้นละ 9.92 บาท จำนวน 645 ล้านหุ้น คิดเป็น 58.87% ของหุ้นทั้งหมด มูลค่ารวม 6.4 พันล้านบาท